Diari Oficial de la Generalitat Valenciana


Sumari del DOGV 2398, del 30-11-1994 (1994/833196)

RESOLUCIÓ de 18 de novembre de 1994, de la Secretaria General de la Conselleria d'Administració Pública, per la qual es disposa la publicació del conveni de col.laboració subscrit per a la realització d'assajos de valor agtonomic entre el Ministeri d'Agricultura, Pesca i Alimentació (Direcció General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2398

Data del DOGV
:   30-11-1994

Secció del DOGV
:   ALTRES DISPOSICIONS

Número del document
:   1994/833196


Data del document
:   18-11-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 18 de novembre de 1994, de la Secretaria General de la Conselleria d'Administració Pública, per la qual es disposa la publicació del conveni de col·laboració subscrit per a la realització d'assajos de valor agronòmic entre el Ministeri d'Agricultura, Pesca i Alimentació (Direcció General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació). Subscrit, després de la tramitació reglamentària, entre el Ministeri d'Agricultura, Pesca i Alimentació (Direcció General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació), el dia 1 de juliol de 1994, un conveni de col·laboració per a la realització d'assajos de valor agronòmic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana el conveni esmentat, que ha quedat inscrit en el Registre de Convenis amb el número 0510/94, i que figura com a annex d'aquesta resolució.  
València, 18 de novembre de 1994.- El secretari general de la Conselleria d'Administració Pública.  
Conveni de col·laboració subscrit per a la realització d'assajos de valor agronòmic entre el Ministeri d'Agricultura, Pesca i Alimentació (Direcció General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació)  
Madrid, 1 de juliol de 1994  
Reunits  
D'una banda, el director general de Produccions i Mercats Agrícoles del Ministeri d'Agricultura, Pesca i Alimentació, Sr. Daniel Trueba Herranz, en nom i representació d'aquest, d'acord amb el que es disposa en el Reial Decret 682/1991, de 26 d'abril de 1991, i segons la delegació d'atribucions de l'Ordre de 30 de juliol de 1990.  
I de l'altra, el conseller d'Agricultura, Pesca i Alimentació, Sr. Josep Maria Coll i Comin, en nom de la Generalitat Valenciana i facultat expressament per a aquest acte per l'acord del Govern valencià de data 24 de maig de 1994.  
Ambdues parts, per les condicions per les quals intervenen en aquest acte, es reconeixen recíprocament la capacitat legal per a obligar-se i atorgar aquest conveni, i amb aquesta finalitat  
Exposen  
Que la Comunitat Valenciana té competència exclusiva en matèria d'agricultura dins el seu àmbit territorial, d'acord amb el que s'estableix en l'article 34, apartat 4, del seu Estatut d'Autonomia, i per part de l'administració general de l'estat s'ha de donar compliment al que encomanava la Llei 11/1971, de 30 de maig, de Llavors i Plantes de Viver, per a la qual cosa cal establir mecanismes de cooperació per a complir el que s'estableix en el Reial Decret de Transferència 1329/1985, de 17 de juliol, sobre el traspàs de funcions de l'administració de l'Estat a la Comunitat Valenciana en matèria de llavors i plantes de viver.  
Que, d'acord amb el reial decret esmentat i dins de les funcions per a les quals s'hi estableix que han de concórrer l'administració de l'Estat i la comunitat autònoma (apt. D3 de l'annex 1), hi figura la realització dels assajos de valor agronòmic preceptius per a la inscripció de varietats en el Registre de Varietats Comercials de Plantes.  
Una vegada determinat el Pla Nacional d'Assajos, els que se situen dins del territori d'aquesta comunitat els farà el personal tècnic d'aquesta. Les despeses que origine la realització d'aquests cultius seran sufragades a càrrec dels crèdits que per a l'execució d'aquest Pla Nacional d'Assajos estan assignats als pressupostos de la Direcció General de Produccions i Mercats Agrícoles.  
Per això, ambdues parts acorden la subscripció d'aquest conveni, de conformitat amb les següents  
Clàusules  
Primera. L'objecte d'aquest conveni és la col·laboració entre les parts per a la realització d'assajos de valor agronòmic corresponents a l'àmbit territorial de la Comunitat Valenciana.  
Segona. La Comunitat Valenciana executarà els treballs d'implantació i realització dels assajos i trametrà a l'INSPV les mostres per a l'anàlisi de qualitat i els resultats corresponents als assajos, tot això d'acord amb els protocols en vigor segons les diferents espècies. Participarà en l'avaluació dels treballs realitzats i en la discussió dels resultats en els grups de treball preparatoris de les comissions nacionals d'estimació.  
Tercera. L'INSPV elaborarà les llistes de varietats de cada espècie que s'han d'assajar, d'acord amb les sol·licituds d'inscripció rebudes; prepararà el disseny estadístic de cada assaig i els quaderns de camp, i subministrarà les llavors objecte dels assajos.  
També subministrarà els protocols adequadament actualitzats. Una vegada rebuts tots els resultats, depurarà i enregistrarà les dades corresponents, i en farà l'anàlisi estadística.  
En els laboratoris s'analitzaran les mostres rebudes dels assajos realitzats en tot el territori nacional i amb totes les dades prepararà els informes tècnics referents a les varietats que acaben el cicle d'assaig.  
Finalitzats aquests informes, convocarà els tècnics responsables de l'execució per a l'avaluació i la discussió dels resultats i posteriorment convocarà i presidirà les reunions de les comissions nacionals d'estimació, en les quals es decidirà la inclusió o no de les varietats estudiades en la Llista de Varietats Comercials.  
Quarta. La vigència d'aquest conveni serà la de l'any 1994 i el pla de treball, el que es preveu en l'annex I.  
Cinquena. Durant el desenvolupament dels cultius, se'n farà un seguiment per part tant dels membres de les comissions nacionals d'estimació com dels tècnics de l'INSPV responsables de les diferents espècies.  
Sisena. A la fi de la campanya es farà una revisió i una certificació del pla de treball previst.  
Setena. La valoració d'aquests assajos, segons el desglossament especificat en l'annex I, suma la quantitat màxima de cent dotze mil pessetes (112.000 PTA), que pagarà la Direcció General de Produccions i Mercats Agrícoles mitjançant una transferència bancària al compte corrent de la comunitat autònoma a nom de la Generalitat Valenciana, Conselleria d'Economia i Hisenda, compte corrent número 351-8 del Banc d'Espanya, sucursal de València 0066, després de les certificacions i la conformitat expressa dels treballs realitzats, d'acord amb els protocols en vigor.  
Vuitena. Les qüestions litigioses que pogués suscitar l'aplicació d'aquest conveni es resoldran de conformitat amb el principi sobre la matèria que resulta del capítol II del títol preliminar de la Llei de Contractes de l'Estat.  
I com a prova de conformitat, atorguen aquest document per duplicat, que signen en el lloc i la data indicats en l'encapçalament.  
Per la Conselleria d'Agricultura, Pesca i Alimentació: Josep Maria Coll i Comin. conseller d'Agricultura, Pesca i Alimentació.  
Pel Ministeri d'Agricultura, Pesca i Alimentació: Daniel Trueba Herranz, director general de Produccions i Mercats Agrícoles.  
ANNEX  
Assajos de valor agronòmic  
Any 1994  
València  
Espècie Província Localitat N var.94 Pessetes  
Arròs València València 6 112.000  
 Total 112.000